Μόλις σήμερα φύγαμε απ' αυτό το σπίτι και οι εντυπώσεις είναι διχασμένες. Σίγουρα σαν χώρος είναι φιλόξενος, μοντέρνος, καθαρός, με έξτρα λεύκα είδη, σχετικά πλήρως εξοπλισμένη κουζίνα, πολύ καλή ηλεκτρική σκούπα, πολλούς και μεγάλους αποθηκευτικούς χώρους όπως και έξυπνα διαμορφωμένους. Δεν έχουμε κανένα παράπονο παρά μόνο αυτό της θέρμανσης. Οι πρώτες μέρες της άφιξης μας ήταν ηλιόλουστες οπότε δεν έγινε αντιληπτό κάποιο πρόβλημα θερμοκρασίας είτε στο νερό είτε στο χώρο. Όμως τις τελευταίες 3 μέρες της διαμονής όντας ο καιρός συννεφιασμένος και βροχερός το νερό δε μπορούσε να ζεσταθεί απ' το ηλιακό σύστημα και ο χώρος απέκτησε επιπλέον υγρασία (από την ήδη υπάρχουσα λόγω του ότι ήταν υπόγειο). Προσπαθήσαμε να χρησιμοποιήσουμε το κλιματιστικό διότι η κεντρική θέρμανση της πολυκατοικίας δεν ήταν επαρκής και τον ηλεκτρικό θερμοσίφωνα για το νερό όμως τίποτα από τα δύο δεν λειτουργούσε. Επικοινώνησαμε με την οικοδέσποινα (η οποία πάντα ήταν άμεσα διαθέσιμη) που όμως δεν μπόρεσε να μας δώσει κάποια περαιτέρω απάντηση ή λύση. Γενικά δε θα το επιλέγαμε ξανά σαν τοποθεσία λόγω του ότι βρίσκεται στο υπόγειο με οτι αυτό συνεπάγεται και της ύπαρξης καίριων οικιακών προβλημάτων.